Βόλσκοι

Οι Βόλσκοι ή Όσκοι ήταν μια Ιταλική φυλή που έδρασε τον πρώτο αιώνα της Ρωμαϊκής Δημοκρατίας. Κατοικούσε σε μια βαλτώδη περιοχή στα νότια του Λατίου σαφώς διακριτή, συνόρευε στα βόρεια με το Λάτιο, στα νότια με τους Αύσονες και τους Σαμνίτες, και στα ανατολικά με τους Χένρισι, επεκτείνονταν μέχρι το Άντσιο στα νότια.Conway, Robert Seymour (1911). "Volsci". In Chisholm, Hugh (ed.). Encyclopædia Britannica. Vol. 28 (11th ed.). Cambridge University Press. σσ. 197–198 Οι Βόλσκοι ήταν αντίπαλοι της Ρώμης για πολλά χρόνια μέχρι την εποχή που ηττήθηκαν οριστικά και ενσωματώθηκαν στην Ρωμαϊκή Δημοκρατία (περί το 300 π.Χ.). Ο πρώτος αυτοκράτορας της Ρώμης Οκταβιανός Αύγουστος είχε καταγωγή από τους Βόλσκους. Ο Στράβων έγραψε ότι οι Βόλσκοι ήταν μιά σοβαρή κρατική οντότητα στην περιοχή της Ρώμης.https://www.perseus.tufts.edu/hopper/text?doc=Perseus:text:1999.01.0239:book=5:chapter=3&highlight=volsci Οι Βόλσκοι μιλούσαν τα Βολσκικά, μια σοβαρή Ιταλική διάλεκτο την Σαβελλική, ήταν συγγενής με αυτή που μιλούσαν οι Αύσονες και οι Ομβρικοί αλλά διέφερε διακριτά από τα Λατινικά.James Clackson; Geoffrey Horrocks (23 May 2011). The Blackwell History of the Latin Language. John Wiley & Sons. σ. 59 Η πόλη Βελλέτρι ήταν η καταγωγή και γενέτειρα του Οκταβιανού Αύγουστου. Στην περιοχή αυτή βρέθηκε ασημένιο πιάτο με επιγραφή του 3ου αιώνα π.Χ. που βρίσκεται σήμερα στο Μουσείο της Νεαπόλεως αφιερωμένο σε μια Ρωμαϊκή θεότητα.

Οι Βόλσκοι ήταν ένας από τους πιο επικίνδυνους εχθρούς της Ρώμης συμμαχώντας με τους Αίκουεις, οι γείτονες τους Χένρισι συμμάχησαν με τους Ρωμαίους (486 π.Χ.).Nathan Rosenstein; Robert Morstein-Marx (7 September 2011). A Companion to the Roman Republic. John Wiley & Sons. σ. 279 Σύμφωνα με τον θρύλο ο τελευταίος βασιλιάς στην Αρχαία Ρώμη Ταρκύνιος ο Υπερήφανος ήταν ο πρώτος που επιχείρησε να καταλάβει τους Βόλσκους, από τότε ξεκίνησε ένας σκληρός πόλεμος ανάμεσα στις δύο πόλεις που κράτησε δύο αιώνες.Τίτος Λίβιος, Ab urbe condita 1.53 Ο θρυλικός Ρωμαίος πολεμιστής Γάιος Μάρκιος Κοριολανός κατέλαβε την Βολσκική πόλη Κοριολί (493 π.Χ.) και πήρε το προσωνύμιο "Κοριολανός". Την άνοδο και την πτώση του Ρωμαίου ήρωα περιγράφει ο Πλούταρχος στο έργο του Βίοι Παράλληλοι, τον χρησιμοποίησε ο Ουίλλιαμ Σαίξπηρ σαν πρότυπο στο έργο του "Κοριολανός".https://books.google.gr/books?id=Aus8AAAAIAAJ&redir_esc=y Οι σχέσεις τους με τους Ρωμαίους δεν φαίνεται ωστόσο να ήταν πάντοτε τόσο εχθρικές, σε πολιορκία (508 π.Χ.) αγόρασαν στάρι με τον ισχυρισμό ότι θα φροντίσουν με αυτό την σίτιση των Βόλσκων σαν κατώτερη Ρωμαϊκή τάξη.Τίτος Λίβιος, Ab urbe condita 2.10

Παραπομπές

Πηγές

James Clackson; Geoffrey Horrocks (23 May 2011). The Blackwell History of the Latin Language. John Wiley & Sons. 
Nathan Rosenstein; Robert Morstein-Marx (7 September 2011). A Companion to the Roman Republic. John Wiley & Sons. 
Coarelli, Filippo. "Roma, i Volsci e il Lazio antico". In: Crise et transformation des sociétés archaïques de l'Italie antique au Ve siècle av. JC. In: Actes de la table ronde de Rome (19-21 novembre 1987). Rome: École Française de Rome, 1990

Κατηγορία:Αρχαίοι λαοί της Ιταλίας
Κατηγορία:Εξαφανισθέντες λαοί